tomron87/hebrew-wikipedia-sentences-corpus huggingface dataset:
בנוסף, השימוש במכשיר יכול לגרום לנזלת עד כדי סינוסיטיס, עלייה במשקל, יובש בפה, נפיחות בבטן, או תחושת מחנק כתוצאה מהתאמה לקויה של המכשיר.
ביוני 1980, המציא את ה-CPAP, קולין סוליבן , רופא ופרופסור מאוסטרליה, ב-Royal_Prince_Alfred_Hospital בסידני.
סוליבן הגיש בקשה לפטנט (מספר 560360) במשרד הפטנטים של אוסטרליה.
בשנת 1989 הוקמה באוסטרליה חברת "ResMed", החברה הראשונה שהוקמה במטרה לקדם את הפטנט של סוליבן ולהפכו למוצר מסחרי.
בישראל היבואן הרשמי של חברת ResMed היא חברת קלינטיקה.
על פי מחקר שוק של חברת Grand View Research החברות העיקריות העוסקות ביצור מוצרים בתחום זה היום (2022) הן:
על פי אותו מחקר שוק היקף השוק העולמי למוצרים לטיפול בהפרעות שינה היה כ-4.2 מיליארד דולר בשנת 2022.
לפי דווח של US Securities and Exchange Commission יותר מ-8 מיליון מכונות CPAP נמכרות מדי שנה בארצות הברית ועוד 2.5 מיליון מכונות נמכרות מדי שנה ביתר העולם.
CQL (ראשי תיבות באנגלית של: Contextual Query Language תרגום: שפת שאילתות מבוססת הקשר), בעבר Common Query Language, היא שפה רשמית המייצגת שאילתות המיועדת למערכות אחזור מידע כגון מנועי חיפוש, קטלוגים ביבליוגרפיים וארכיוני מידע של מוזיאונים.
CQL מבוססת על הסמנטיקה של Z39.50, ויעדי העיצוב שלה הם שהשאילתות יהיו קריאים לאדם, השפה צריכה להיות אינטואיטיבית, במקביל לשמירה על יכולת ביטוי מורכבות יותר של שפות שאילתות.
הוא מפותח ומתוחזק על ידי צוות התחזוקה של התקן Z39.50, חלק מהסוכנות האמריקאית "ספריית הקונגרס".
שאילתות על סמך קרבה של מילים אחת לשנייה במסמך:
הדוגמה האחרונה עושה שימוש באלגוריתם מסוים עבור רגרסיה לוגיסטית.
cPanel הוא פאנל לניהול אחסון אתרים שפותח על ידי חברת cPanel, LLC.
התוכנה מספקת ממשק גרפי (GUI) וכלי אוטומציה שנועדו לפשט את תהליכי אירוח האתר לבעל האתר או ל"משתמש הקצה".
לפי החברה, נכון ל-2020, 70 מיליון אתרים מנוהלים דרך הממשק.
cPanel הוא חלק מחבילת תוכנה בשם cPanel & WHM המספקת יכולות למנהלים, משווקים ובעלי אתרים לשלוט בהיבטים השונים של ניהול אתרים ושרתים באמצעות דפדפן אינטרנט רגיל.
בעוד ש-cPanel מוגבלת לניהול חשבון אירוח יחיד, cPanel & WHM מאפשרים ניהול השרת כולו.
בנוסף לממשק הגרפי, ל-cPanel יש גם שורת פקודה וגישה מבוססת API המאפשרת לצדדים שלישיים, ארגוני אירוח אתרים ומפתחים לבצע אוטומציה של תהליכי ניהול מערכות סטנדרטיים.
cPanel ו-WHM נועדו לתפקד כשרת ייעודי או כשרת פרטי וירטואלי.
cPanel 11.30 היא הגרסה המרכזית האחרונה שתומכת ב-FreeBSD.
תמיכה מבוססת דוא"ל כוללת שירותי POP3, IMAP ו-SMTP.
הגישה ל-cPanel היא דרך HTTPS בפורט 2083, בעוד ש-WHM נגיש באמצעות HTTPS בפורט 2087.
לאחר ההתקנה, לא ניתן להסיר את cPanel ו-WHM בקלות.
לפי אתר החברה, הדרך הטובה ביותר להסיר את cPanel & WHM היא על ידי פירמוט של השרת.
עם זאת, מדריכי הסרת התקנה זמינים באופן מקוון עבור מנהלי שרתים מומחים שאינם מעוניינים לפרמט את השרת שלהם.
באופן דומה, יש להתקין אותו רק על מערכת הפעלה חדשה עם תצורה מוקדמת מינימלית.
cPanel פותחה על ידי cPanel, LLC, תאגיד בבעלות פרטית שבסיסו ביוסטון, טקסס, ארצות הברית.
התוכנה תוכננה במקור בשנת 1996 כלוח הבקרה של Speed Hosting, שהייתה חברת אירוח אתרים.
למפתח המקורי של cPanel, ג'ון ניק קוסטון, היו מניות ב-Speed Hosting.
חברת Webking החלה להשתמש ב-cPanel לאחר מיזוגם עם Speed Hosting.
החברה החדשה העבירה את השרתים שלהם ל-Virtual Development Inc.
בעקבות הסכם בין קוסטון ל-VDI, הממשק של cPanel היה זמין רק ללקוחות המתארחים ישירות ב-VDI.
באותה תקופה הייתה תחרות קטנה בשוק לוחות הבקרה, כשהבחירות העיקריות היו VDI ואלבנזה.
בסופו של דבר, עקב עזיבת קוסטון לקולג', ויליאם ג'נסן וג'ון קוסטון, חתמו על הסכם פיצול.
cPanel התפצלה לתוכנית נפרדת בשם WebPanel; גרסה זו הופעלה על ידי VDI.
ללא המתכנת הראשי, VDI לא הצליחה להמשיך בעבודה כלשהי על cPanel ובסופו של דבר הפסיקה לתמוך בה לחלוטין.
קוסטון המשיך לעבוד על cPanel בזמן שעבד גם ב-BurstNET.
בסופו של דבר, קוסטון עזב את BurstNET בתנאים טובים כדי להתמקד באופן מלא ב-cPanel.
מאז cPanel עודכן ושופר במהלך השנים.
cPanel 3 שוחרר בשנת 1999: התוספות העיקריות ביחס ל-cPanel 2 היו שדרוג אוטומטי ו-Web Host Manager (WHM).
הממשק שופר גם כאשר קרלוס ריגו מ- WizardsHosting יצר את מה שהפך לעיצוב ברירת המחדל של cPanel.
ב־20 באוגוסט 2018 הודיעה cPanel LLC כי חתמה על הסכם להירכש על ידי קבוצה בראשות אוקלי קפיטל (שגם היא הבעלים של פלסק ו-SolusVM).
בעוד שקוסטון מכר את המניות שלו ב-cPanel, הוא ימשיך להיות הבעלים של החברה שבבעלות cPanel.
ללקוח, cPanel מספקת ממשק למספר פעולות נפוצות, כולל ניהול מפתחות PGP, משימות crontab, חשבונות דואר ו-FTP ורשימות תפוצה.
קיימים מספר תוספים, חלקם בתשלום נוסף, והבולטים ביותר הם מתקינים אוטומטיים כמו Installatron, Fantastico, Softaculous ו-WHMSonic (תוסף לוח הבקרה SHOUTcast).
התוסף Fantastico הוא מתקין אוטומטי פופולרי אך מאבד מהר את השוק בגלל היעדר עדכונים ופחות מספר סקריפטים.
ישנן גרסאות חינמיות של המתקינים האוטומטיים, עם זאת, הן מוגבלות מאוד בסקריפטים שהן מספקות, ולעיתים קרובות לא כוללות את הסקריפטים הפופולריים ביותר כמו וורדפרס.
תוספים צריכים להיות מאופשרים על ידי מנהל השרת ב-WHM כדי שיהיו נגישים למשתמש cPanel.
WHM מנהלת כמה חבילות תוכנה בנפרד ממערכת ההפעלה הבסיסית, ומיישמת אוטומטית שדרוגים ל-Apache, PHP, MySQL, Exim, FTP וחבילות תוכנה קשורות.
זה מבטיח שהחבילות הללו יהיו מעודכנות ותואמות ל- WHM, אך מקשות על התקנת גרסאות חדשות יותר של חבילות אלה.
זה גם מקשה על אימות שהחבילות לא שונו מכיוון שלא ניתן להשתמש במערכת אימות ניהול החבילות של מערכת ההפעלה.
CPU-Z היא תוכנת שירות קטנה המפותחת ומופצת בחינם על ידי CPUID.
מטרת התוכנה, המופצת עבור חלונות ועבור אנדרואיד, היא לזהות את רכיבי החומרה המותקנים במחשב (או בסמארטפון), ולספק למשתמש מידע מפורט עליהם.
CPU-Z מספקת למשתמש מידע על רכיבי החומרה המותקנים במחשב, מידע מפורט בהרבה לעומת הכלים המובנים שמספקת מערכת ההפעלה.
בכך, מסייעת התוכנה למשתמש או לטכנאי לזהות רכיבים מסוימים ללא צורך בפירוק מארז המחשב.
בין היתר, מספקת התוכנה מידע על הרכיבים הבאים:
מעבד - דגם, סוג התושבת, המיקרו-ארכיטקטורה עליה הוא מבוסס, צריכת חשמל מרבית (בוואט), מתח חשמלי, מידע על הרחבות לסט הפקודות שהמעבד מכיר (MMX, SSE, x64 וכו'), מידע על כמות הליבות וה-threads ומהירותם, ומידע על זיכרון המטמון.
לוח האם - דגם, סוג ערכת השבבים, מידע על דגם ה-BIOS וגרסתו הנוכחית ומידע על אפיקי תקשורת עיקריים כמו PCI Express בהם הלוח תומך.
זיכרונות RAM - כמות הזיכרון, מהירויות כרטיסי הזיכרון ותזמונים.
ניתן לקבל גם מידע על כל כרטיס זיכרון בנפרד.
כרטיס המסך - פרטי דגם ומיקרו-ארכיטקטורה, תדרי העבודה של הליבה והזכרונות, גודל זיכרון ה-VRAM ורוחב הפס של אפיק הזיכרון.
בנוסף לכך, מספקת התוכנה כלים למדידת ביצועים (Benchmark) למעבד, וכן אפשרויות לשמירה של הדו"ח שמספקת התוכנה כקובץ טקסט או כקובץ HTML על מנת לאפשר שיתוף באינטרנט לשם השוואה.
תוכנית הגישה הגלובלית לחיסוני COVID-19 הייתה תוכנית סיוע בינלאומית שמטרתה הייתה לספק חיסוני קורונה בצורה שווה באמצעות ברית החיסונים GAVI, ארגון הבריאות העולמי והקואליציה להמצאות למוכנות נגד אפידמיות CEPI בשיתוף עם ארגון יוניצ"ף.
היוזמה, שהושקה באפריל 2020 על ידי ארגון הבריאות העולמי, הנציבות האירופית וממשלת צרפת נועדה לתת למדינות בעלות הכנסה נמוכה עד בינונית גישה לבדיקות, טיפולים וחיסונים.
שיתוף הפעולה עם יוניצ"ף התקיים בזכות היות הארגון צרכן החיסונים הגדול בעולם לצד היכולות הלוגיסטיות שלו.
עד 19 באוקטובר 2020, 184 מדינות הצטרפו ליוזמה.
המיזם החל להפיץ חיסונים בפברואר 2021, ולמרות ההבטחה לספק 100 מיליון מנות עד סוף מרץ, יעד זה הושג רק ב-6 ביולי.
עד אמצע אוגוסט 2021 סיפק COVAX כ-200 מיליון חיסונים, לעומת 600 מיליון שתוכננו במקור.
יש שהאשימו שהמחסור בחיסונים נוצר בגלל "לאומנות חיסונים" של מדינות עשירות וההסטה של 400 מיליון חיסונים של חברת אסטרה זניקה לשימוש ביתי בהודו.
עד אפריל 2022 סופקו 1.4 מיליארד מנות חיסון.
באפריל 2020, ארגון הבריאות העולמי, הנציבות האירופית וממשלת צרפת הקימו את "מאיץ הנגישות לכלים נגד COVID-19", יוזמה שנועדה לשפר את הגישה של מדינות עניות ובעלות הכנסה בינונית לכלים שמתמודדים עם המחלה.
כחלק מהקמת המיזם, הוקם גם COVAX, שעסק בתחום החיסונים, לצד מיזמים אחרים שעסקו בבדיקות ובטיפולים.
חיסונים שהמיזם עשה בהם שימוש
עד 23 בדצמבר 2021, ארגון הבריאות העולמי אישר את חיסוני חברת אסטרהזניקה, פייזר, מודרנה, סינופארם, CoronaVac, Covaxin, Janssen ונובה וקס לשימוש חירום.
חיסונים אלו הופצו באמצעות מיזם COVAX.
למדינות רבות שנהנו מחלוקת החיסונים של COVAX הייתה "יכולת רגולטורית מוגבלת", והן היו תלויות באישורי ארגון הבריאות העולמי.
עד תחילת 2021, ארגון הבריאות העולמי בחן 11 חיסונים פוטנציאליים נגד הקורונה.
החיסון הראשון שאושר היה של חברת פייזר והוא אושר ב-31 בדצמבר 2020.
בדצמבר 2020 השלים המיזם משא ומתן עם יצרני חיסונים שונים, שהבטיח לו אספקה של 2 מיליארד מנות חיסון.
מיזם קובאקס סיפק חיסונים למדינות המתפתחות.
בסך הכל, 92 מדינות בעלות הכנסה נמוכה ובינונית היו זכאיות לקבל חיסונים נגד קורונה ממנגנון הארגון באמצעות תרומות.
ב-3 בפברואר 2021 פורסמה התחזית של המיזם למחצית הראשונה של השנה.
לפי התחזית, היו אמורות להימסר 336 מיליון מנות חיסון של אסטרהזניקה ועוד 1.2 מיליון מנות חיסון של פייזר ל-145 החברות במיזם רכש החיסונים.
התכנון היה ראשית לחסן את עובדי מערכות הבריאות בכל מדינה, ששיעורם באוכלוסייה מוערך ב-3.3% מכל מדינה.
ב-24 בפברואר 2021 הפכה גאנה למדינה הראשונה בעולם שקיבלה חיסונים מהמיזם, כשהועברו אליה 600 אלף מנות חיסון של אסטרהזניקה.
החל מ-2 במרץ הופצו החיסונים ברחבי המדינה באמצעות רחפני חברת Zipline, שאפשרו גישה למקומות שדרכי הפצה מסורתיות לא מתאפשרות בהם.
ב-1 במרץ היו עובדי מערכת הבריאות שהיו בחזית ופקידים שונים בחוף השנהב לראשונים שחוסנו באמצעות חיסוני COVAX.
יותר מ-500 אלף מנות החיסון שנשלחו על ידי יוניצ"ף מהודו נשלחו לחוף השנהב בשבוע שקדם לחיסונים.
ב-5 במרץ קיבלה מולדובה 14,400 מנות חיסון, ובכך הייתה למדינה האירופית הראשונה שקיבלה חיסונים מהמיזם, זאת אחרי שכמה ימים קודם לכן קיבלה בתרומה חיסונים נוספים מרומניה.
על פי דו"ח של עמותת החיסונים People's Vaccine Alliance, סרבנות חיסונים לא הייתה הגורם העיקרי לעיכובים בקצב החיסונים בפועל במדינות המיזם, אלא חוסר יכולת בדיקות, כמויות נמוכות ואחסון לוקה בחסר פגעו בקצב שניתן היה להשיג.
קריטיקל או CR:IT:IC:AL, היא סדרת דרמה רפואית בריטית ששודרה בערוץ Sky 1 מ-24 בפברואר עד 19 במאי 2015. הסדרה מתרחשת במרכז טראומה ראשי (MTC) בדיוני, בית החולים "סיטי ג'נרל", המטפל בחולים במצב קריטי.
כל פרק מתמקד בחולה אחד ובמאמצים להציל את חייו תוך שעה אחת.
הסדרה נוצרה על ידי ג'ד מרקוריו (שחיתות), ומתעדת את צוות המקצוענים הרפואיים בזמן שהם מתמודדים עם החלטות שיכולות להציל חיים.
שם הסדרה מתייחס למצב קריטי, המצב הרפואי הכי חמור, כמו גם להחלטות ופעולות הצוות, כל מה שנעשה בשעה הראשונה קריטי ביותר ויכול לקבוע אם חולה יחיה או ימות ולכן שם הסדרה מופרד בנקודיים כמו שמוצג בשעון דיגיטלי.
ההפקה של הסדרה בוטלה ב-15 ביולי 2015 לאחר שהממוצע היה 192,000 צופים בלבד.
לני ג'יימס בתפקיד גלן בויל, יועץ טראומה וראש צוות
קתרין ווקר בתור פיונה לומס, רשמת כירורגית כלי דם ועמיתת טראומה
קימברלי ניקסון בתור ד"ר אנגרד בנט-אדוארדס
ניב מקינטוש בתפקיד ניקולה היקלין, אחות יועצת, ממלא מקום מוביל קליני וסגן מוביל קליני
ג'ון מקמילן בתפקיד ג'סטין קוסטלו, אחות צוות
דני קיראן בתור בילי פינלי, מפעיל חדר ניתוחים
פרסנה פואנרג'ה בתור רמקרישנה צ'נדרמוהן, רושם הרדמה
פיטר סאליבן בתור קלייב ארצ'רפילד, יועץ ראשי קליני וקצין תקריות גדולות
מאלי האריס בתור נריס מריק, אחות ראשית
פול בזלי בתור ג'יילס דילון, מנהל טראומה
אמה פרייר בתור רבקה אוסגוד, רשמת אורתופדיה
ג'ולייט אולדפילד בתפקיד שלי אימס, רדיוגרפית
ג'ק פורטון בתור רוברט סטריט, יועץ ניתוח כללי
קלייר סקינר בתור לוריין רפפורט, יועץ מנתח טראומה, יועץ מנתח כלי דם וראש צוות טראומה
אוריון לי בתור בריאן ז'או, רדיוגרף CT
מאיה ברקוט בתור טסה יארווד (4 פרקים)
דפני צ'ונג בתור דבי וונג (4 פרקים)
אנה קובל בתור אניה דובצ'ק (4 פרקים)
קירסטן פוסטר בתור דליסי גוינטו (3 פרקים)
גארי מריוט בתור לויד ווטסון, פרמדיק (2 פרקים)
אליוט קואן בתפקיד טום פארו, יועץ O/G (2 פרקים)
טים פאראדיי בתור בוב וובסטר (6 פרקים)
ביקורות היו בעיקר חיוביות, תוך ציון הסגנון והמבנה פורץ הדרך של הסדרה; אולם כמה מבקרים הביעו העדפה לגישה מסורתית יותר לדרמה רפואית.
באוסטרליה, הסדרה עלתה לראשונה ב־BBC First ב-28 ביולי 2015.
תאגיד CRRC בע"מ (בקיצור: CRRC) הוא יצרן כלי תחבורה מסילתית סיני בבעלות ממשלתית.
זהו יצרן הרכבות הגדול בעולם מבחינת רווח, אף יותר מחברות כמו אלסטום או סימנס.
הוא הוקם ב-1 ביוני 2015, עם מיזוגן של החברות CNR ו-CSR.
נכון ל-2016, היא מעסיקה כ-183,000 עובדים, ונשלטת על ידי תאגיד האם קבוצת CRRC , תאגיד בבעלות ובפיקוח ממשלת סין.
הרציונלים שסיפקו עבור המיזוג, היו שיפור היעילות והיכולת להתחרות בשוק הגלובלי.
ב-1 ביוני 2015, המיזוג נכנס לתוקף.
עם החלתו, כל מניה של CNR נסחרה ביחס של 1:1 של מניות של CSR, והתאגיד הפך ליצרן תחבורת הרכבות הגדול בעולם – עם שליטה על כ-90% מהשוק הסיני.
באותה עת, סך כל העובדים המועסקים על ידי החברה היה כ-176,000, והון המניות הוערך כ-28 מיליארד יואן.
לאחר המיזוג מחדש, CRRC החלה להתרחב מעבר לפעילותה בסין.
זאת, עם הזמנה של כ-400 כלי תחבורה למטרו לקו האדום והקו הכתום של מסצ'וסטס בארצות הברית, בעבור 556 מיליארד דולר באוקטובר 2014. לאחר מכן, החלה לבנות בספטמבר 2015 מפעל בעיר ספרינגפילד שבמדינה, בשטח של כ-13,900 מטר רבוע, במקום מפעל ישן של וסטינגהאוס, והוא החל לפעול באפריל 2018.
באמצע 2015, פתחה את המפעל הראשון שלה מחוץ לסין, בפרק, מלזיה.
כמו כן, CSR לשעבר רכשה את מפעל הרכבות הארגנטינאי "Emprendimientos Ferroviarios" ב-2014, וב-2016 הודיעה כי תחל בייצור ובתחזוקה של ציוד מסילתי חדש עבור ייצוא במדינה.
ב-2017, ממשלת ארגנטינה המשיכה לרכוש קרונועים חשמליים מ-CRRC.
באותה עת, הקימה מיזם משותף לקרונות משא בשם "Vertex Railcar" , כשותפת-מיעוט עם תאגיד "מג'סטיק לג'נד הולדינגס" מהונג קונג, לייצור בווילמינגטון שבקרוליינה הצפונית.
CRRC סיפקה תכנונים לקרונות ומספר חלקים, ומג'סטיק השקיעה כ-6 מיליון דולר בייצור.
המפעל החל לפעול בתחילת 2016. באוגוסט, מחלקת האוצר של ארצות הברית פתח בחקירה נגד "Vertex" – לבקשתם של 55 חברי בית הנבחרים, שטענו כי התאגיד מסובסד באופן בלתי הוגן על ידי ממשלת סין – כדי לבדוק האם החברה מהווה איום על הביטחון הלאומי.
בספטמבר, 42 סנאטורים שלחו מכתב דומה, והעלו חששות כלפי התאגידים שבבעלות הממשלה הסינית העומדים מאחורי "Vertex".
בדצמבר, מחלקת האוצר פרסמה את מסקנותיה, לפיהם המיזם המשותף לא מהווה איום.
בסוף 2015, יו וייפינג, אחד מסגני הנשיא של החברה, הצהיר כי היא מתכננת להכפיל את פעילותה מחוץ לסין בתוך 5 שנים – בדגש על רכבות נוסעים באמריקה הצפונית.
במרץ 2016, חברה בת של CRRC המבוססת בצ'ינגדאו שבסין, זכתה במכרז לבניית 400 רכבות עבור משרד התחבורה של שיקגו, עם אופציה ל-446 נוספות, בעלות 632 מיליון דולר ו-1.3 מיליארד באופציות.
בעקבות זאת, CRRC החלה בהקמה של מפעל הרכבה בעיר.
במרץ 2017, חברת הבת "CRRC מסצ'וסטס" זכתה במכרז לבניית 45 רכבות נוסעים דו-קומתיות עבור פנסילבניה, על פני בומברדייה ויונדאי.
באותו חודש, זכתה גם במכרז לבניית 64 קרונות עבור הקו האדום והקו הסגול למטרו של לוס אנג'לס, עם אופציה ל-218 נוספות.
בעקבות זאת, החלה להקים מפעל בעיר.
באותה שנה, זכתה בחוזה לבניית 71 קרונות עבור הרכבת התחתית של לונדון.
זו הפעם הראשונה שבה יצרן סיני זוכה בחוזה רכבת בממלכה המאוחדת.
ב-2017, הציגה מערכת להסעת המונים המבוססת על אוטובוס מפרקי והנחיית לידאר, אותה היא מכנה "רכבת על גלגלים" (או ART: Autonomous Rail Rapid Transit), ומתארת כהכלאה בין אוטובוס לחשמלית.
ה-ART מצויד בחיישנים המאפשרים מעקב אחר סימונים בכביש.
ההגה שבתא הנהג מאפשר נהיגה אקטיבית ועקיפה בעת הצורך.
ב-ART קיימות גם מערכות למניעת סטייה מנתיב, מערכת התראה בטרם התנגשות ואמצעים אחרים.
עוד קיימת גם תוכנת ניווט המתריעה מפני עומסים ומתכננת מסלולים המאפשרים את עקיפתם.
ה-ART מופעל באמצעות סוללות ליתיום-טיטאנט המספקות טווח נסיעה של 40 ק"מ, ואינה דורשת בתשתית לחשמול, בהשוואה לרכבת קלה קלאסית.
על אף שהמערכת מוגדרת "אוטונומית" באנגלית, הדגמים שיוצרו עד כה כוללים תא נהג ודורשים הפעלה של אדם.
קווי רכבת על גלגלים פועלים בכמה ערים בסין, וכן במלזיה ובאיחוד האמירויות הערביות.
בנובמבר 2015, זכתה CNR במכרז לאספקת הקרונות לרכבת הקלה בגוש דן (לימים "דנקל"), בעלות של 900 מיליון ש"ח בעבור 120 קרונות, וגברה בו על "CAF" הספרדית ו"אלסטום" הצרפתית, ממקימות הקו האדום של הרכבת הקלה בירושלים.
המכרז, שנוהל על ידי נת"ע – נתיבי תחבורה עירוניים, זכה לביקורת על ידי החשבת הכללית במשרד האוצר, מיכל עבאדי-בויאנג'ו, ודוח שהופק מטעם המשרד מצא ליקויים בניהול המכרז, אם כי נוקו מחשדות פליליים.
הדוח מתח ביקורת חריפה נגד התנהלות נת"ע, עקב נטילת סיכון באשר לאיכות הקרונות, והערכת חסר שלו – כאשר למרכיב האיכותי-טכני ניתן משקל של 30%, ולמחיר – 70%.
נוסף על כך, הדוח ציין כי על אף שמורכבות המכרז דורשת זאת, נת"ע בחרה שלא לקיים הליך מיון מוקדם, שתנאי הסף היו נמוכים, וכי היה בו בזבוז רב של משאבים.
בדצמבר, הוכרזה CNR רשמית כזוכה במכרז על ידי נת"ע.
החברות המפסידות, אלסטום ו-CAF, עתרו לבית המשפט המחוזי בתל אביב כנגד המכרז במרץ ובאפריל 2016 בהתאמה, וטענו שהוא היה מוטה בשל אי עמידת CNR בתנאי סף, וכי היו בו תיקוני ניקוד שרירותיים.
עם דחיית העתירה, ערערו החברות לבית המשפט העליון – והוא בשבתו כבית משפט לעניינים מינהליים, דחה באפריל 2017 את הערעור, בפסיקתם של השופטים צבי זילברטל, סלים ג'ובראן ואורי שהם, תוך שהם דוחים את הטענות להטייה: .
המכרז להקמת הקו הירוק והקו הסגול
הקבינט של ארצות הברית רמז למשרד האוצר כי עליו למנוע את זכייתן של החברות הסיניות המועמדות והפעיל לחץ על גורמים מדיניים בנושא זה, כחלק ממלחמת הסחר בין ארצות הברית לסין.
החששות, בעניין הקשרים של החברה לצבא סין, הושמעו ישירות לראש ממשלת ישראל נפתלי בנט בפגישתו עם ראש ה-CIA, ויליאם ברנס.
בסוף 2021, נת"ע ערכה שימוע לחברות הסיניות, עקב "אי-היתכנות כלכלית" להצעותיהן.
ב-20 בינואר 2022, נת"ע הודיעה על זכייתה של "CAF" בשיתוף "שפיר הנדסה" במכרז להקמה ולתפעול של הקו הסגול.
באפריל 2022, קבוצת "אורבניקס" עתרה לבית המשפט המחוזי בתל אביב נגד פסילתה מהמכרז, ודרשה שיוכרז על זכייתה בו, בטענה שנפסלה מטעמים של שיקולים זרים.
לאחר דחיית העתירה, ערערה הקבוצה לבית המשפט העליון, אך גם בערכאה זו נדחתה בקשתם.
החברה התחרתה ב-2019 במכרז על הפעלת הקו האדום לאחר שהוחלט להחליף את המפעילה הראשונה, "סיטיפס" יחד עם "שיכון ובינוי" ו"אגד" ובהשקעה של "Meridiam" הספרדית, אך הפסידה ל-"J-NET" ("שפיר הנדסה", "סופרבוס" ו-"CAF").
בדצמבר 2024, פורסם כי זכיינית הקו הכחול של הרכבת הקלה בירושלים, קבוצת "Jtrain" ("דניה סיבוס" ו"דן") חתמה על מזכר הבנות מול "CRRC" לאספקת קרונות לקו בגובה חצי מיליארד אירו.
בפברואר 2025 פורסם כי שירות הביטחון הכללי והמטה לביטחון לאומי בוחנות את החוזה.
במרץ 2025, "Jtrain" ו-"CRRC" היו בשלב מתקדם של המשא ומתן לרכש הקרונות, שהיה אמור להסתיים עד סוף החודש.
באותה עת, פורסם כי "יונדאי" הדרום קוריאנית שלא הייתה מעורבת במשא ומתן הראשוני, הציעה הצעה משלה ליו"ר המועצה הלאומית לכלכלה והיועץ הכלכלי של ראש הממשלה, אבי שמחון.
ב-15 באפריל, החשב הכללי, יהלי רוטנברג, חתם על תהליך הסגירה הפיננסית של המיזם, ללא הרכיב של אספקת הקרונות, ומשרד האוצר הודיע כי בחירת ספק הקרונות תופרט להליך נפרד.
ההחלטה בוצעה על רקע ההסלמה במלחמת הסחר בין ארצות הברית לסין, עם תוכנית המכסים של טראמפ שנכנסה לתוקף בתחילת החודש, וייתכן שגם עקב לחץ אמריקאי על ישראל.
ב-2019, החברה זכתה במכרז לפיילוט שערכה חברת נתיבי איילון לבחינה של כלי תחבורה ארוכים (מעל 18 מטרים).
הוא הובא למרכז הניסויים הלאומי לתחבורה חכמה באשדוד, ועבר את הבחינה בהצלחה.
הרעיון להשתמש בו בכבישי ישראל חלוק על ממשלת ישראל, עקב היעדר תקינה אירופית או אמריקאית לכלי.
ב-2022 המגמה השתנתה, ומשרד התחבורה מנסה להמציא מתווה תקינה שיתאים לכלי הייחודי.
לפי מחלקת המדינה של ארצות הברית, CRRC היא ספקית לצבא השחרור העממי (צבא סין).
בנובמבר 2020, נשיא ארצות הברית דונלד טראמפ הוציא צו נשיאותי האוסר על חברות אמריקאיות או אנשים פרטיים להחזיק מניות בחברות, שלפי מחלקת ההגנה של ארצות הברית מקושרות לצבא סין, וביניהן CRRC.
באוקטובר 2022, מחלקת ההגנה הוסיפה את CRRC לרשימת "חברות בשליטת צבא סין" הפועלות בארצות הברית.
בפברואר 2024, האיחוד האירופי פתח בחקירה נגד CRRC, בחשד לשימוש בסובסידיות ממשלתיות כדי לעקוף יצרנים אירופיים.
ביוני 2016, חברת CSR (אותה ירשה), הואשמה כי השתמשה בשוחד כדי לזכות במכרז בשווי 6 מיליארד דולר אמריקאי, לאספקת 600 קטרים לסוכנות הרכבות של דרום אפריקה .
ב-2020, לאחר התמזגות החברה ל-CRRC, דווח כי כספים שיועדו לתשלום עבור חוזה מותאם לקטרים הוקפאו על ידי רשות מס ההכנסה הדרום אפריקאית, עקב הימצאות אפשרית של שוחד למקורבי משפחת גופטה ההודית, המקורבת לנשיא דרום אפריקה לשעבר, ג'ייקוב זומה.
CRB (בפורטוגזית: Clube de Regatas Brasil) הוא מועדון כדורגל ברזילאי מהעיר מסייאו, שבמדינת אלגואס.
המועדון נוסד בשנת 1912 ומייצג את אחד המועדונים הוותיקים באזור.
בעבר שיחקה קבוצת הכדורגל של המועדון בליגת העל הברזילאית.
"CRB" הוקם כמועדון רב־ענפי, ובמהלך השנים פעלו בו קבוצות בענפי ספורט שונים, ובהם גם שייט, והוא ממשיך להפעיל פעילות רב-ענפית גם כיום.
המועדון נוסד בשנת 1912 במסייאו על ידי קבוצת צעירים שפרשו ממועדון ספורט אחר.
בשנת 1916 נחנך אצטדיון הבית הראשון של הקבוצה.
ב-1927 זכתה הקבוצה לראשונה באליפות אלגואס.
בסך הכול זכתה CRB באליפות מחוז אלגואס 35 פעמים – האחרונה שבהן בעונת 2025.
בעונת 1972 השתתפה הקבוצה לראשונה בדרג העליון של אליפות ברזיל בכדורגל.
בסך הכול שיחקה CRB בליגה הבכירה 11 עונות, כשהופעתה האחרונה בדרג זה הייתה בשנת 1984.
בליגת המשנה הברזילאית רשמה הקבוצה 34 עונות, כששיאה היה המקום החמישי בעונת 1997. נכון לעונת 2024/2025 משחקת CRB בליגה זו.
במשחקי הגביע הברזילאי השתתפה הקבוצה 20 פעמים.
הישגה הטוב ביותר במסגרת המפעל הוא העפלה לשלב שמינית הגמר בשלוש הזדמנויות: 2021, 2024 ו-2025.
הדרבי העירוני של מסייאו, המכונה Clássico das Multidões, מתקיים נגד היריבה המיתולוגית CSA.
נכון לשנת 2025 נערכו 526 משחקי דרבי: CRB ניצחה ב-189 מפגשים והפסידה ב-159. הדרבי הראשון בין הקבוצות נערך בשנת 1916.
CSA (בפורטוגזית: Centro Sportivo Alagoano – "מרכז הספורט של אלגואס") הוא מועדון כדורגל ברזילאי מהעיר מסייאו שבמדינת אלגואס.
המועדון נוסד בשנת 1913, וקבוצת הכדורגל שלו שיחקה בעבר בדרג הבכיר של הכדורגל הברזילאי.
המועדון הוקם בשנת 1913 בעיר מסייאו בשם Centro Sportivo Sete de Setembro ("מרכז הספורט שבעה בספטמבר").
בשנת 1914 שונה שמו ל-"Centro Sportivo Floriano Peixoto" על שמו של פלוריאנו פיישוטו, נשיא ברזיל.
בשנת 1918 שונה שם המועדון פעם נוספת לשמו הנוכחי – "Centro Sportivo Alagoano".
המועדון משתתף באליפות מדינת אלגואס (Campeonato Alagoano).
בשנת 1928 זכתה הקבוצה לראשונה באליפות המדינה.
בסך הכול זכתה CSA ב-40 אליפויות מדינה, כאשר הזכייה האחרונה הייתה בשנת 2021.
בעונת 1978 השתתפה הקבוצה לראשונה בדרג הבכיר של אליפות ברזיל בכדורגל.
היא שיחקה גם בעונת 1979, והגיעה בה עד לשלב השלישי.
במסגרת האליפות הארצית הבכירה במתכונתה ההיסטורית, השתתף המועדון לראשונה בשנת 1959. בסך הכול שיחק CSA בדרג העליון 19 פעמים.
הישגו הטוב ביותר היה המקום השישי בשנת 1966. הפעם האחרונה בה שיחק בליגה הבכירה הייתה בעונת 2019.
בליגת המשנה הברזילאית השתתפה הקבוצה במשך 14 עונות, כאשר בארבע מהן סיימה במקום השני.
עונתה האחרונה בליגה זו הייתה בשנת 2025. בעונת 2026 אמורה הקבוצה לשחק בליגה הרביעית.
במסגרת הגביע הברזילאי השתתפה CSA 23 פעמים.
הישגה הטוב ביותר במפעל היה הגעה לשלב רבע הגמר בשנת 1992.
ברמה הבין-לאומית השתתפה הקבוצה בעונת 1999 של גביע קונמבול, שהייתה גם העונה האחרונה של המפעל.
CSA העפילה עד למשחק הגמר, בו הפסידה.
הדרבי העירוני של CSA ידוע בשם Clássico das Multidões ומתקיים מול קבוצת CRB.
נכון לשנת 2025 נערכו בין הקבוצות 526 משחקים, מהם ניצחה CSA 159 פעמים והפסידה ב-189 משחקים.
המשחק הראשון בין הקבוצות נערך בשנת 1916.
CRH plc (ראשי תיבות של Cement Roadstone Holdings) הוא תאגיד רב-לאומי המייצר ומשווק חומרי בניין שבסיסו בדבלין, אירלנד.
התאגיד מייצר בעיקר אגרגטים, מלט, בטון מוכן, בטון אספלט ורכיבי תשתית, והוא אחד הספקים הגדולים ביותר בתחום בצפון אמריקה ואירופה, עם 3,816 אתרי ייצור ונקודות מכירה ב-28 מדינות בצפון אמריקה, אירופה, אוסטרליה והפיליפינים.
תאגיד CRH הוא בין יצרני המלט הגדולים בעולם ומדורג במקום ה-457 ברשימת פורצ'ן גלובל 500 של התאגידים הגדולים בעולם.
חברת CRH נוסדה בשנת 1970 באמצעות מיזוג של החברות Cement Ltd (נוסדה בשנת 1936) ו-Roadstone Ltd (נוסדה בשנת 1949).
CRH נכנסה לשוק האמריקאי בשנת 1978 על ידי רכישת Amcor, קבוצת מוצרי בטון שבסיסה ביוטה, שהפכה ל-Oldcastle Inc.
החברה הרחיבה את נוכחותה בארצות הברית בשנת 1985 עם רכישת Callanan Industries, יצרנית אגרגטים במדינת ניו יורק.
במהלך שנות ה-90, CRH התרחבה לצרפת באמצעות רכישות, ביניהן Raboni SA ו-Prefaest SA.
החברה נכנסה לשווקים במזרח אירופה בשנת 1995 עם רכישת Holding Cement Polski בפולין, ונכנסה לפעילות בשווייץ בשנת 2000, עם רכישת קבוצת "Jura-Holding" תמורת 425 מיליון אירו, והוסיפה פעילות מלט, בטון ואגרגטים, כמו גם רשת הפצה אזורית.
בעקבות הצבעת בעלי המניות ביוני 2023, העבירה CRH את רישום המניות העיקרי שלה מבורסת לונדון לבורסת ניו יורק.
בשנת 2001 רכשה החברה 25% ממניות חברת "משאב - יזום ופיתוח" מקבוצת "כלל תעשיות" (שהיה אז בשליטת איש העסקים נוחי דנקנר), המחזיקה ב"נשר מפעלי מלט ישראליים", שהייתה אז מונופול מוכרז בייצור מלט בישראל, שבבעלותה באותה עת מפעלים בנשר, רמלה ובית-שמש.
החברה ביקשה אחר כך לממש אופציה לרכישת עוד 25% מהמניות של "משאב" אך נסוגה מהתוכנית, בעקבות העלייה במתיחות הביטחונית בישראל ומחלוקת על המחיר.
בנובמבר 2009 ארגון הקמפיין לסולידריות עם פלסטין באירלנד החל בהפגנות מול מטה החברה בדבלין, במטרה ללחוץ עליה לחסל את החזקותיה ב"משאב", מאחר שיש לה מחצבות בשטחים, והיא מעורבת גם בהקמת חומת ההפרדה ובבנייה בהתנחלויות.
ביולי 2012 רכש האוליגרך לן בלווטניק את השליטה בקבוצת "כלל תעשיות" בעלת "משאב", ואחר כך את מלוא הבעלות בה.
בסוף 2015 רכשה "כלל תעשיות" את 25% ממניות "משאב" שהחזיקה CRH.
CSMA (ראשי תיבות באנגלית של: Carrier Sense Multiple Access), הוא אלגוריתם אקראי שנועד להגדיר את אופן הגישה לשכבת הקו.
לפני תחילת השידור מוודא האלגוריתם שערוץ התקשורת פנוי ואין תחנה אחרת שכבר משדרת באותו מתחם התנגשות.
אם שתי תחנות מתחילות לשדר במקביל, האלגוריתם אינו מזהה כי קרתה התנגשות אלא מסתמך על מנגנוני בקרת השגיאות של שכבת התעבורה כדי לקבל את החבילות שנשלחו.
היישום הנפוץ ביותר של CSMA/CD הוא תקן ה-Ethernet.
בעת שימוש ב-CSMA/CD מבוצעות הפעולות הבאות:
האזנה לתווך התקשורת על מנת לוודא ששום תחנה אחרת לא משדרת כרגע.
האזנה לתווך התקשורת והשוואת המסגרת שנשלחה לזו שהתקבלה.
במקרה שהתחנה מזהה התנגשות היא מפסיקה לשדר את המסגרת, ממתינה זמן אקראי וחוזרת על הפעולות חלילה על מנת לשדר את המסגרת מחדש.
Carrier Sense Multiple Access with Collision Avoidance או CSMA/CA הוא הרחבה לפרוטוקול CSMA בעל מנגנון למניעת התנגשויות הפועל ברשתות אלחוטיות (למשל WIFI).
בקשת אישור שליחה - התחנה מאזינה לערוץ, ואם הוא פנוי - היא שולחת אות שמודיע לשאר התחנות על כוונתה לשלוח מסגרת, לאחר שליחת האות היא ממתינה לאישור מהתחנה המקבלת ורק אז שולחת את המידע.
שאר התחנות הנמצאות באותו מתחם התנגשות מאזינות למידע המועבר בין התחנות ויודעות כאשר הערוץ אמור להיות תפוס.
ללא בקשת אישור שליחה - כאשר התחנה מעוניינת לשדר היא בודקת אם הערוץ פנוי.
אם הוא פנוי, היא מתחילה לשדר באופן מיידי תוך שהיא בודקת שלא נוצרה התנגשות עם תחנה אחרת.
אם התחנה מזהה התנגשות היא זונחת את החבילה ומשדרת אותה מחדש.
ברשתות אלחוטיות יכולת ההאזנה של התחנה המשדרת לערוץ נמוכה משתי סיבות:
לא כל התחנות קולטות אחת את השנייה, והתנגשות בין שתי תחנות רחוקות שמנסות לשדר לעבר תחנה שלישית לא תזוהה על ידי שתי התחנות.
הערוץ הרבה יותר רועש ולפעמים התחנה לא תזהה את ההתנגשות כי תחשוב שזה רק רעש שמפריע לשמיעת ההודעה.
לכן בנוסף להאזנה הפיזית לערוץ, בפרוטוקול זה ישנה גם האזנה וירטואלית.
כאשר תחנה משדרת הודעה היא מוסיפה לשדה זה את משך זמן ההודעה.
כל תחנה ששומעת את ההודעה מעדכנת אצלה את שדה ה־NAV (במידה ושדה ה NAV שלה מכיל ערך יותר נמוך), ויודעת שאין באפשרותה לשדר עד שיעבור זמן זה.
גם התחנה המקבלת, כאשר היא שולחת הודעות אישור, מוסיפה בכותרתה את שדה ה־NAV המעודכן כך שתחנות שלא קולטות את התחנה השולחת אך קולטות את התחנה המקבלת יוכלו גם הם להתעדכן בשדה זה.
רשתות IEEE 802.11 משתמשות ב-CSMA/CA
רשתות LocalTalk (מבית אפל) משתמשות ב-CSMA/CA
CTLA-4 או Cytotoxic T lymphocyte antigen-4 או CD152 (בעברית: אנטיגן 4 של תאי T ציטוטוקסיים) הוא קולטן, ממשפחת החלבונים CD28, המבוטא על תאי T ציטוטוקיסיים משופעלים.
כמו הקולטן CD28, גם CTLA-4 נקשר למולקולות הקוסטימולטוריות B7 (הידועות גם כ-CD80 ו-CD86), אך באפיניות גבוהה מ-CD28. בניגוד ל-CD28 שקישורו ל-B7 גורם לתאי T ציטוטוקסיים להפוך למשופעלים, קישור CTLA-4 ל-B7 גורם לתאים אלו להפוך לאָנרגיים (חסרי פעילות אפקטורית).
תפקידו של מנגנון ה-CTLA-4 הוא למנוע תגובת יתר של המערכת החיסונית ובכך למנוע מחלות אוטואימוניות ואלרגיות.
בחולי סרטן ביטוי CTLA-4 גורם להפסקת פעילותה של מערכת החיסון נגד התאים הסרטניים ולכן להגברת קצב התקדמות המחלה.
תפקידו של החלבון CTLA-4 בשליטה על התגובה החיסונית הופך אותו למטרה לטיפולים שונים הנמצאים כיום בניסויים קליניים.
בניסויים אלו נבדקת האפשרות לחסום את החלבון על ידי נוגדן בחולי סרטן ובכך למנוע את הפסקת פעילותם של תאי T ציטוטוקסיים, בניסוי קליני כזה (שלב 2) נמצאה תגובה אנטי סרטנית ב-22% מחולי המלנומה שטופלו.
במחלות אוטואימוניות כגון ספחת נבדקת התועלת שבשימוש בחלבון כימרי המורכב מן החלק החוץ תאי של CTLA-4 והחלק הקבוע של נוגדן (Fc).
החלבון הכימרי נקשר למולקולות קוסטימולטוריות ובכך מונע מהן להפעיל את תאי ה־T ליצירת התגובה האוטואימונית.
CTC (ראשי תיבות של Circulating Tumor Cell) הם תאים סרטניים המתגלים בדמם של חולי סרטן.
איתור התאים בדם עשוי להצביע על התקדמות המחלה ועל הסיכויים להחלים ממנה.
תהליך התפתחות הגרורות בסרטן הוא תהליך מורכב ורב שלבי.
חלק מתאי הגידול הראשוני מפתחים תכונות שונות המאפשרות להם לחדור מחסומים ביולוגים בגוף, להתנתק מהאתר הראשוני ולהגיע למחזור הדם.
בצורה זו יש פיזור של התאים לרקמות מרוחקות, תהליך שיכול להוביל ליצירת גרורות מרוחקות.
כמו כן, לכל גידול יש אתרים "מועדפים" בהם יכולות להופיע גרורות ואתרים שבהם הסיכוי נמוך יותר או אפסי.
נמצא כי גם כאשר הגידול מאובחן בשלב מוקדם של המחלה, כאשר אין עדות לפיזור מרוחק, ניתן למצוא באחוז לא זניח של החולים תאי סרטן בדם שמקורם כנראה בגידול הראשוני.
בשלבים מתקדמים ייתכן שחלק מהתאים המסתובבים בדם מקורם בגרורות עצמן ולאו דווקא בגידול הראשוני.
בנבדקים בריאים לעומת זאת, הסיכוי למצוא בדם תאים החשודים כסרטניים הוא זניח.
התיאור של תאי סרטן בדם הופיע כנראה לראשונה ברשימה קטנה בעיתון רפואי אוסטרלי בשנת 1869 בו מתאר רופא צעיר בשם תומאס רמסדן אשוורת' (Thomas Ramsden Ashworth) בדיקה פתולוגית של חולה סרטן שנפטר שבדמו הוא ראה תאים זהים לתאים בגידולים מפושטים על גוף החולה.
במשך השנים שלאחר מכן הופיעו תאורים שונים של תאים סרטניים בדם והיו מספר תאוריות לגבי הסיבה לתאים אלה או מה מקורם.
הסיבות לכך הן שכיחות נמוכה של תאים (בסדר גודל של תא סרטן אחד למיליון תאים מונונוקלארים (תאים בעלי גרעין תא אחד)) והקושי הגדול לבודד ולאבחן את התאים האלה.
בדיקת CTC מבוצעת על דם פריפרי כאשר ישנן שיטות שמטרתן לבודד את התא על ידי שימוש בסמנים מיוחדים שנקשרים אליו וישנן שיטות שמטרתן להיפטר מתאים שאינם נושאים מאפיינים ספציפיים.
התוצאה הסופית המתקבלת היא מספר של תאים סרטניים לנפח דם.
המקובל כיום הוא סף של 5 תאים ל-7.5 מיליליטר דם - מעל ערך זה הבדיקה נחשבת חיובית אם כי ייתכן מאוד שעם שיפור הטכנולוגיה של בידוד התאים ופיתוח של בדיקות שיבוצעו על תאים אלה המידע שאפשר יהיה לקבל בעתיד יכלול יותר מאשר ספירה פשוטה של התאים.
הנקודות הבעיתיות בבידוד של ה-CTC הן: לא כל התאים הסרטניים דומים אחד לשני, לא תמיד יש להם מאפיין משותף ולעיתים קרובות הם דומים מאוד לתאים שאינם סרטניים.
התוצאה היא חיובית שגויה או שלילית שגויה שקשה להעריך כיום את שיעורן .
ישנם מחקרים רבים, בעיקר בחולי סרטן המעי הגס וסרטן השד, המראים מתאם בין שינוי במספר התאים בדם לבין המהלך הקליני של המחלה בזמן מעקב או בזמן טיפול.
קרוב לוודאי שלבדיקה זו יש משמעות אבחנתית ומספר התאים בדם נותן מידע לגבי סיכויי ההישרדות.
בשנת 2007 אישר מנהל המזון והתרופות האמריקאי את מערכת סלסירצ' (CellSearch) של חברת ורידקס (Veridex) מקבוצת ג'ונסון אנד ג'ונסון לשם ניטור חולי סרטן המעי הגס והשד עם מחלה גרורתית.
הובהר כי להשתמש בבדיקה זו כאמצעי משלים לבדיקות אחרות ולשם מידע לגבי סיכויי ההישרדות.
המערכת מאפשרת ספירה של תאים בלבד והדמיה של התאים באיכות בסיסית.
נלאור המלצות "החברה האמריקאית לאונקולוגיה קלינית" (American society of clinical oncology ובראשי תיבות ASCO) מנובמבר 2007 לגבי סרטן השד, המשמעות הקלינית של בדיקת CTC לא הובהרה לחלוטין ואין להתבסס על בדיקה זו לשם אבחנה או החלטה קלינית.
CTBA (ראשי תיבות של Cuatro Torres Business Area - אזור העסקים 'ארבעת המגדלים') הוא מרכז עסקים ראשי הממוקם בשדרת קסטיאנה במדריד, בירת ספרד.
מגדלי ה-CTBA הם ארבעת גורדי השחקים הגבוהים במדריד ובספרד כולה, ובנייתם הושלמה בשנת 2008. מאז פיתוח האתר בתחילה, מגדל חמישי, קאלידו, הושלם בשנת 2021. המגדל מתנשא לגובה של 181 מ' ב-36 קומות.
הוא תוכנן על ידי משרדי האדריכלים פנוויק איריברן אדריכלים וסראנו-סונייר אדריכלות.
מגדל הקיסר (בספרדית: Torre Emperador), הצפוני מבין ארבעת המגדלים, מתנשא לגובה של 230 מ' ב-51 קומות.
המגדל הוא גורד השחקים הרביעי בגובהו במדריד ובספרד וה-44 בגובהו באירופה (נכון לשנת 2025).
במהלך בנייתו, הפך בחודש נובמבר 2006 המגדל לגורד השחקים הגבוה בספרד, תואר שאיבד חודשים ספורים מאוחר יותר לטובת מגדל הקריסטל.
מאז 2015, המגדל בבעלות החברה הפיליפינית-ספרדית "קבוצת הקיסר".
המגדל תוכנן על ידי האדריכל הנרי קוב.
מגדל PwC (בספרדית: Torre PwC) מתנשא לגובה של 236 מ' ב-52 קומות.
המגדל הוא גורד השחקים הרביעי בגובהו במדריד והחמישי בגובהו בספרד וה-36 בגובהו באירופה (נכון לשנת 2025).
החל משנת 2011, המגדל נקרא על שם חברת השירותים הבין-לאומית פרייס ווטרהאוס קופרס, שמשרדיה משתרעים על פני 17 קומות (34–50) במגדל.
המגדל הוא היחיד מבין הארבעה ב-CTBA שמשמש גם כבית מלון (מלון יורוסטארס מדריד טאוור של רשת מלונות יורוסטארס), השוכן בקומות 6–27 וכולל חדר אוכל בן שתי קומות בחלקו העליון המציע נוף פנורמי לעיר.
המגדל תוכנן על ידי האדריכלים קרלוס רוביו קרבחאל ואנריקה אלווארז-סאלה ולתר.
מגדל מואבה (בספרדית: Torre Moeve), הדרומי מבין ארבעת המגדלים, מתנשא לגובה של 248.3 מ' ב-45 קומות.
המגדל הוא גורד השחקים השני בגובהו במדריד ובספרד וה-29 בגובהו באירופה (נכון לשנת 2025).
במקור אמור היה המגדל לשמש את מטה חברת הנפט והגז הספרדית רפסול ולהיקרא על שמה, אך במהלך בנייתו נסוגה החברה מהמהלך והמגדל נרכש על ידי הבנק הספרדי קאחה מדריד.
בשנת 2015 הוא הושכר לחברת האנרגיה מואבה כמטה הראשי שלה, ולכן שונה שמו של המגדל שוב, למגדל מואבה.
המגדל תוכנן על ידי האדריכל נורמן פוסטר.
מגדל הקריסטל (בספרדית: Torre de Cristal) מתנשא לגובה של 250 מ' ב-52 קומות והוא גורד השחקים הגבוה במדריד ובספרד וה-28 בגובהו באירופה (נכון לשנת 2025).
במהלך בנייתו, הפך בחודש אפריל 2007, למשך זמן קצר, לגורד השחקים הגבוה במדריד ובספרד.
המגדל תוכנן על ידי האדריכל סזאר פלי.
CSI: מיאמי היא סדרת טלוויזיה אמריקאית מסוגת המתח המשלבת אלמנטים של מדע פופולרי.
הסדרה עלתה לשידור בערוץ CBS ב-23 בספטמבר 2002 כספין אוף של הסדרה המצליחה CSI.
הסדרה מתארת את עבודת חוקרי הזיהוי הפלילי בעיר מיאמי, העוסקים בפענוח מקרי רצח.
מחקר שנערך ב-2006 והקיף 20 מדינות, קבע כי CSI מיאמי היא הסדרה הפופולרית בעולם.
הפתיח של הסדרה הוא השיר "Won't get fooled again" של להקת הרוק The Who.
הסדרה שודרה במשך עשר עונות בשנים 2002 עד 2012.
הסדרה עוסקת במחלקת הזיהוי הפלילי של משטרת מיאמי שבמדינת פלורידה, ארצות הברית, העוסקת בפענוח מקרי רצח בלבד.
בכל פרק מנסים גיבורי הסדרה לפענח מקרה רצח אחד או כמה, שלעיתים יש ביניהם קשר.
לרוב מסתיים פענוח המקרים בתוך אותו הפרק, אך לעיתים מתמשך הפענוח על פני מספר פרקים.
בכל פרק הצוות אוסף ראיות בזירת הרצח, מדבר עם עדי ראייה ומביא את הראיות למעבדה.
לאחר איסוף הראיות עוסק הצוות בפענוחן בעזרת אמצעים מדעיים כגון זיהוי טביעות אצבעות, זיהוי ממצאי DNA והתאמתם למאגר, קביעת סיבת המוות ומציאת ראיות על גופו של הקרבן על ידי רפואה משפטית וחקירת חשודים שנמצאו על-פי הראיות.
במרכז הסדרה עומד מנהל המחלקה – המפקח הוריישיו קיין, אדם אוהב צדק ושקול.
בנוסף לעלילה הראשית של הסדרה, מלווה הסדרה בעלילה משנית העוסקת בחייהן הפרטיים של הדמויות.
כך, לדוגמה, ליוותה העלילה את פרשת האהבה של המפקח קיין עם אחותו של חוקר זירת הפשע (שהפך בעונה השמינית לחוקר במשרד התובע הממשלתי) אריק דלקו, ומאוחר יותר את חיי הנישואים של סגניתו של קיין, קאלי דוקיין, לבין דלקו.
המחלקה הוקמה כאשר הורשיו ("אייץ'") פענח ב-1997 רצח של אישה שנרצחה על ידי הגנן שלה.
למרות שגם המפקח הקודם לפני הורשיו וגם שותפו של הורשיו – סאלי (שבמהלך הסדרה מופיע מספר פעמים כשוטר מושחת, המטה חקירות לטובתו האישית) בטוחים שהרוצח הוא בעלה של הקורבן, הורשיו מצליח לפענח את הרצח באמצעות שימוש בכלים מדעיים ובעזרת חברי הצוות הנוכחיים.
הורשיו מקבל קידום ומקים את היחידה.
במהלך העונות התרחשו מספר שינויים בצוות הסדרה.
כך, למשל, במהלך העונה השמינית הוחלף חוקר מקרי המוות עקב מותו של החוקר הקודם.
הורשיו "אייץ'" קיין (דייוויד קרוזו) – מפקח מעבדת הזיהוי הפלילי בעיר מיאמי.
הורשיו מכונה גם "אייץ'", בגלל האות הראשונה בשמו.
הוא ידוע באמפתיה שלו לצוותו וברדיפת הצדק שלו.
הורשיו היה בלש עד שקודם והקים את צוות ה-CSI.
הוא סבל מאלימות במשפחתו כאשר היה ילד.
בעונה הרביעית נישא הורשיו לאחותו הגדולה של אריק דלקו, מריסול, אשר נרצחה לאחר מכן על ידי אויביו של הורשיו.
כמו כן הורשיו היה נשוי בעבר לג'וליה וינסטון (אליזבת' ברקלי) והוא אביו של קייל (אוון אלינגסון).
קייל שירת תקופה מסוימת כעוזר במעבדה, ובעונות האחרונות הוא משרת כחייל באפגניסטן.
קאלי דוקיין (אמילי פרוקטר) – עוזרת המפקח במעבדת הזיהוי הפלילי.
לפני שהצטרפה לצוות הז"פ הייתה היועצת של מפקח משטרת מיאמי לענייני בליסטיקה.
לאחר שעזרה להורשיו בפיענוח רצח מצטרפת לצוות המז"פ בתור סגניתו.
אביה היה אלכוהוליסט וניסה להתאבד מספר פעמים.
קאלי היא בלונדינית ויפה, בעקבות זאת היא סופגת הטרדות רבות.
אריק דלקו (אדם רודריגז) – חוקר מז"פ מוביל.
ב-1997 עבד כנהג גרר ועזר להורשיו לפענח מקרה רצח שגילה בתעלות פלורידה, עקב כך ממליץ לו הורשיו להיות שוטר ומצרף אותו לצוות המז"פ.
דלקו הוא מומחה לחילוץ תת־ימי, מכיר היטב את תעלות פלורידה וביצותיה, כמו כן מתמחה בזיהוי דפוסי צמיגי רכב.
דלקו והורשיו קיין קרובים הן מקצועית והן בקשר משפחתי – הורשיו היה נשוי לאחותו של אריק, אשר נרצחה על ידי אויביו של הורשיו.
בעונה השמינית הפך לדמות משנית בעקבות צירופו למשרד התובע הממשלתי, אשר ניהל חקירה בעקבות גנבות במעבדת הז"פ.
ריאן וולף (ג'ונתן טוגו) – חוקר מז"פ.
לפני שהצטרף לצוות המז"פ היה שוטר סיור במשטרת מיאמי.
הוא חוקר מוביל במחלקה, ולעיתים נוטה לקחת חלק גדול בחקירות.
בסוף העונה השישית ותחילת שביעית הוא עוזר להורשיו לביים את הרצח של עצמו.
נטליה בואה ויסטה (אווה לה רו) – עובדת מעבדת ה-DNA.
הצטרפה לצוות המז"פ לאחר שעזבה את עבודתה ב-FBI.
בעבר נטליה הייתה נשואה אך התגרשה מבעלה בגלל שהיה מכה אותה.
פרנק טריפ (רקס לין) – בלש במשטרת מיאמי אשר עוזר לצוות בזמן החקירות.
ד"ר טום לומן (קריסטיאן קלמנסון) – פתולוג במשטרת מיאמי, עובד בשיתוף עם מעבדת הז"פ.
הצטרף בעונה השמינית והחליף את ד"ר טארה פרייס.
אדם אינפנטיל מעט אך אהוב מאוד, יש לו נימת דיבור רגועה והוא מרבה לחייך.
טים ספידל (רורי קוקריין) (עונות 1–3) – טים היה חוקר במעבדת הז"פ וחבר טוב של אריק דלקו.
הצטרף למעבדה לאחר המלצתו של ג'סי קורדוזה.
ג'סי קורדוזה (אדי סיבריאן) – היה חוקר מז"פ ועזב כדי לעבוד במשטרת לוס אנג'לס.
בעונה השמינית הוא חוזר ומצטרף לצוות המז"פ.
בעבר היה נשוי אך אשתו נהרגה בפיגועי 11 בספטמבר.
חברו הטוב ביותר הוא וולטר סיימונס.
בסוף העונה השמינית ותחילת התשיעית מקבל ג'סי מכה בראשו בעקבות נפילה, כאשר כל עובדי המעבדה מתעלפים, ומתברר כי הוא נהרג כתוצאה מכך.
חבריו למעבדה המומים מן העניין ומחפשים את רוצחו.
וולטר סיימונס (אומר מילר) – בתחילת העונה השמינית הוא מצטרף לצוות לאחר שהיה עובד זוטר במעבדה.
הוא חברו הטוב ביותר של ג'סי.
לאחר שהוא מגלה שג'סי מת הוא שבור לב עקב אובדן חברו.
CSI: ניו יורק היא סדרת טלוויזיה אמריקאית מסוגת המתח המשלבת אלמנטים של מדע פופולרי.
הסדרה מתארת את עבודת חוקרי הזיהוי הפלילי בעיר ניו יורק, העוסקים בפענוח מקרי רצח.
הסדרה, המשודרת ברשת CBS, עלתה לאוויר ב-22 בספטמבר 2004 והיא סדרת בת של "CSI" ואחות ל-"CSI Miami".
הפתיח של הסדרה הוא השיר "Baba O'Riley" של להקת הרוק המי.
הסדרה עוסקת במחלקת הזיהוי הפלילי של העיר ניו יורק.
בכל פרק מנסים גיבורי הסדרה לפענח מקרה רצח אחד או יותר, שלעיתים יש ביניהם קשר.
לרוב מסתיים פענוח המקרים באותו הפרק, אך לעיתים מתמשך הפענוח על פני מספר פרקים.
עלילת כל פרק נחלקת למספר חלקים: צוות שאוסף ראיות בזירת הרצח, מדבר עם עדי ראייה ומביא את הראיות למעבדה.
לאחר איסוף הראיות עוסק הצוות בפענוחן בעזרת אמצעים מדעיים כגון זיהוי טביעות אצבעות, זיהוי ממצאי DNA והתאמתם למאגר, קביעת סיבת המוות ומציאת ראיות על גופו של הקרבן על ידי חוקר מקרי המוות וחקירת חשודים שנמצאו על-פי הראיות.
בנוסף לעלילה הראשית של הסדרה, הסדרה עוסקת גם בעלילה משנית העוסקת בחייהן הפרטיים של הדמויות.
כך, לדוגמה, ליוותה העלילה את פרשת האהבה של דני ולינדסי.
את סיפור האהבה של דון וג'סיקה.
מאוחר יותר עוסקת העלילה גם בבנות זוגו של מאק ובני זוגה של סטלה.
במהלך העונות נעשו מספר שינויים בצוות הסדרה.
כך, למשל, במהלך העונה השנייה לאחר עזיבתו של הוקס את חדר המתים, לאחר פיטוריה של אידן מהמעבדה ולאחר עזיבתה של סטלה למעבדה בורג'יניה.
העונות 1–7 שודרו עד היום ברשת הכבלים HOT.
כיום משודרת העונה השמינית של הסדרה בערוץ HOT ZONE.
מאק טיילור ראש מחלקת הזיהוי הפלילי.
איש ישר והגון שמאמין שלכל אדם סיפור מיוחד.
בעברו שירת בחיל הנחתים ואף נפצע בשנת 1983 בביירות.
לאחר שחרורו מן הנחתים התחתן עם קלייר בשנת 1994, שש שנים לאחר מכן היא נהרגה באסון מגדלי התאומים.
מאק היה שבור לחלוטין מהדבר אך המשיך בחייו ושמר מזכרת אחת ממנה, כדור ים מתנפח.
לפעמים הוא מזכיר את העובדה שהוא עוד יכול להרגיש את הבל פיה בו.
סטלה בונוסרה יד ימינו של מאק.
חוקרת מוצלחת ואישה בעלת עקרונות.
סטלה יתומה מאב ואם וגדלה בבתי יתומים רבים.
יש לה קשר מיוחד למאק ולצוות כולו.
בתחילת העונה השביעית, אנו מגלים שהיא עזבה את המעבדה בניו יורק כדי להיות ראש צוות במעבדה בניו-אורלינס.
ג'וזפין "ג'ו" דנוויל מגיעה למעבדה בתחילת העונה השביעית.
היא ממלאת את מקומה של סטלה לאחר שזו עזבה.
אישה חזקה שיודעת לעבוד ולא מפחדת מדבר, היא מחפשת את המקום שלה להשתלב במעבדה אך מתקשה בכך.
הייתה נשואה בעבר, לחוקר ה F.B.I ראס ג'וזפסון.
יש לה ילדה מאומצת בת 13 ששמה אלי וילד בן 18 מנישואיה שמו טיילר.
דניאל "דני" מסר חוקר נאה, חכם ופרפקציוניסט כלפי החקירות שלו.
גדל בשכונות הפחות טובות של ניו יורק.
התקבל לצוות באופן אישי על ידי מאק.
באמצע העונה השלישית הוא מתחיל לצאת עם לינדסי מונרו, ומתחתן איתה בעונה החמישית .
לינדסי מונרו מגיעה למעבדה בפרק השלישי של העונה השנייה ממונטנה.
היא מתקבלת בברכה על ידי סטלה אך דני מוצא עניין בהצקות ועקיצות קטנות כלפייה.
היא חוקרת טובה וקשוחה, היא עושה עבודה נקייה ומסורה.
באמצע העונה השלישית היא מתחילה לצאת עם דני מסר והם מתחתנים בעונה החמישית בפרק 16 לאחר שנכנסה ממנו להיריון .
דונלד "דון" פלאק ג'וניור בלש במשטרת ניו יורק.
בעל עבר משפחתי ברשויות אכיפת החוק בניו יורק.
עובד עם הצוות במקרים רבים.
בעונה השלישית הוא וג'סיקה אנג'ל הופכים לזוג.
בסוף העונה החמישית היא נורית למוות.
ד"ר שלדון הוקס התחיל בתור פתולוג בחדר המתים ובעונה השנייה עבר הסמכה ועבר לצוות השטח.
הוא בעל ידע רב בתחומים רבים ולא פעם מכנים אותו בצוות איינשטיין.
אדם רוס עובד במעבדה בתור איש הטכנולוגיה.
טכנולוגיה בשבילו היא דרך חיים.
אהוב מאוד על ידי כולם אך הוקס הוא חברו הטוב ביותר.
ד"ר סיד המארבק לאחר עזיבתו של הוקס את חדר מתים, מגיע סיד ותופס את מקומו.
הוא אדם מבוגר אך עם זאת ילדותי בדרכים רבות.
הוא אוהב לעקוץ את הוקס פעמים רבות על כך שעזב את חדר המתים לטובת צוות השטח.
אידן בראון חוקרת מצוינת ואמיצה.
אידן גדלה בשכונות המפוקפקות של העיר ניו יורק.
פרפקציוניסטית בכל הנוגע לחקירות עליהן היא אחראית.
בתחילת העונה השנייה, מקבלת אידן תיק חקירה של אונס בו הקורבן נאנסה פעמיים על ידי אותו אדם, אך זהותו אינה ידוע.
לאחר כמה פרקים מגלה מאק שאידן חיבלה בראיות והשמיטה חלק מהן, עקב כך הוא מחליט לפטר אותה ולהביא את לינדסי מונרו כמחליפתה.
לקראת סוף העונה השנייה באחד ממקרי הרצח מתגלה שהיא נרצחה וגופתה נשרפה על ידי אותו אנס.
גארי סיניז: החוקר מאק טיילור.
מלינה קאנאקארדס: החוקרת סטלה בונוסרה.
סילה וורד: החוקרת ג'ו דנוויל.
קרמיין גיובינזו: החוקר דני מסר.
אנה בלקנאפ: החוקרת לינדסי מונרו.
היל הרפר: ד"ר שלדון הוקס.
איי ג'יי באקלי: אדם רוס.
אדי קייהיל: הבלש דון פלאק.
רוברט ג'וי : ד"ר סיד המרבאק.
ונסה פרליטו: החוקרת אידן בראון.
קלייר פורלני: ד"ר פייטון דריסקול.
CUDA (ראשי תיבות של Compute Unified Device Architecture – ארכיטקטורת מחשב מאוחדת-התקנים) היא ארכיטקטורת מחשוב מקבילי שפותחה על ידי חברת אנבידיה.
החברה, המפתחת מעבדים גרפיים (GPU), פיתחה את סביבת CUDA כדי לאפשר לקהילת המתכנתים ומדעני המחשב לפתח ולהריץ תוכניות מחשב בעזרת כרטיסי GPU.
התכנות עצמו מתבצע בעזרת שימוש בשפת C for CUDA.
סביבת CUDA מאפשרת למפתחים גישה לזיכרון ההתקן, ולסט הפקודות של המכונה הווירטואלית, המכילה אלמנטים חישוביים.
סביבת CUDA מיועדת למשימות עיבוד מקבילי מסיבי (Massively Parallel Programming).
CUDA מייצגת את הדור החדש של שפות התכנות אשר מיועדות לתכנות מקבילי.
מעבד גרפי (GPU) נוצר במענה לדרישות של משימות עתירות מחשוב בזמן אמת של גרפיקת תלת-ממד ברזולוציה גבוהה, שהכבידו על מעבד CPU רגיל.
בשנת 2000 יצר איאן באק באוניברסיטת סטנפורד מתקן גיימינג באמצעות 32 כרטיסי GeForce, ולאחר מכן השיג מענק מ-DARPA לביצוע תכנות מקבילי למטרות כלליות על מעבדים גרפיים (GPGPU).
לאחר מכן הצטרף באק ל-אנבידיה, שם מאז 2004 הוא מפקח על פיתוח CUDA.
בדחיפה ל-CUDA, שפורסם בשנת 2006, מנכ"ל Nvidia ג'נסן הואנג כיוון שמעבדי Nvidia יהפכו לחומרה כללית למחשוב מדעי.
עם התפתחות עולמות הבינה המלאכותית, בסביבות 2015 השתנה המוקד של CUDA לרשתות נוירונים.
עד שנת 2007, השנה שבה הופצה הגרסה הראשונה של סביבת הפיתוח CUDA, היה על המתכנת להשתמש בממשק התוכנה OpenGL הפחות נוח לתכנות.
בעזרת מנגנון מיוחד הצליחו שני היצרנים המובילים בתחום: חברת אנבידיה וחברת ATI (החל מ-2006, חברת AMD) לאפשר הפעלת תוכניות מחשב מקביליות, הכתובות בשפת התכנות GLSL (קיצור של OpenGL Shading Language), על גבי חומרה מסוג GPU.
ממשק תוכנה זה קשה לתכנות, וקהילת המפתחים שהשתמשה בממשק זה נותרה מצומצמת.
הופעתה של CUDA אפשרה לקהילת המדענים, בפעם הראשונה, לייצר תוכניות מחשב אשר רצות על חומרה מקבילית מסוג GPU בשפת תכנות המתאימה לחישוב מדעי-מתמטי.
ב-2012 מעבדי GPU התפתחו למערכות מרובות ליבות מקבילות, המאפשרות עיבוד יעיל של בלוקים גדולים של נתונים.
עיצוב זה יעיל יותר מיחידות עיבוד מרכזיות (CPU) עבור אלגוריתמים במצבים שבהם עיבוד בלוקים גדולים של נתונים מתבצע במקביל, כגון:
סביבת CUDA, שפותחה על ידי חברת Nvidia, מסוגלת לרוץ אך ורק על חומרה מסוג GPU אשר מיוצרת על ידי החברה.
בחודש נובמבר 2008, הגדירו קבוצת חוקרים ואנשי תעשייה, החברים בקבוצת Khronos Group, סביבת תכנות מקבילי בשם OpenCL (קיצור של Open Computing Language).
סביבה זו מהווה מתחרה עיקרית לסביבת CUDA, מכיוון שהיא מאפשרת הרצת תוכניות מקביליות על חומרה הטרוגנית, כגון: CPU, GPU, DSP, ו-FPGA.
התכנות בסביבת CUDA מורכב משני אלמנטי תוכנה עיקריים:
הקוד המתמטי-מדעי, הנכתב בשפות תכנות פופולריות כגון C, , Fortran, פייתון ו-MATLAB, ומכיל את הגרעין (באנגלית Kernels) החישובי.
קוד המעטפת (בדרך כלל בשפת C) אשר אחראי להקצאות ושחרור זיכרון, העתקות יחידות מידע אל ההתקן ומן ההתקן חזרה אל המחשב המארח, והפעלת גרעיני החישוב.
סביבת הפיתוח כוללת את המרכיבים הבאים:
ממשק תוכנה (סט קובצי C header files) וספריות תוכנה.
סביבת הרצה: CUDA תומכת במערכות ההפעלה: Microsoft Windows, לינוקס ו-macOS.
CVS פותחה על בסיס RCS, שהיא מערכת פשוטה לניהול גרסאות של קובץ בודד.
החל משנת 1984 פיתח דיק גרון (Dick Grune) מעטפת ל-RCS שמספקת אפשרות לעבודה במקביל וכן במספר קבצים ביחד.
הגרסה המקורית נכתבה כאוסף של סקריפטי Bourne Shell, ופורסמה ב-23 ביוני 1986 תחת השם CVS.
בהמשך שוכתבה CVS בשפת C על ידי בריאן ברלינר ואחרים.
CVS נותרה בשימוש פנימי בעיקר של המפתחים עד שנת 1990, כשהיא הוצגה בכנס USENIX.
בנובמבר 1990 שוחררה גרסה 1.0 ברישיון GPL.
בשנת 1994 נוספה תמיכה בעבודה מרוחקת: התחברות דרך TCP/IP לשרת שיכול להיות במחשב אחר.
האפשרות להוסיף שרת מרוחק שיספק גישה מהירה לגרסה הנוכחית של קוד המקור של התוכנה התבררה כתכונה מועילה.
פרויקטי תוכנה שונים (לדוגמה: OpenBSD) שמו שרתים ונתנו גישת CVS אנונימית, כלומר פתוחה לכל מי שיכול להתחבר מהאינטרנט.
השימוש ב־CVS הפך לסטנדרטי בין פרויקטי תוכנה חופשית
מערכת CVS משתמשת באוסף כלים קיימים (RCS, patch), אולם היא לא הצליחה להתמודד עם מספר בעיות שנבעו מתכנונה הבסיסי.
מכיוון שכל המידע על הגרסאות נאגר על כל קובץ בנפרד, אין תמיכה פשוטה בפעולת הזזת קבצים.
אין גם אפשרות להבטיח שפעולת commit תצליח או תיכשל כולה (atomic commit) - יכול להיות שפעולת commit שכוללת שינויים בכמה קבצים תיכשל באמצע ותשאיר חלק מהקבצים עם השינויים החדשים וחלק עם הגרסה הישנה.
CTC הוא ערוץ בידור בטלוויזיה הרוסית אשר הוקם בשנת 1996 ורוב תוכניותיו הן תוכניות בידור.
הערוץ הוא חלק מחברת המדיה "CTC Media" הרשומה בארצות הברית ומשרדיה שוכנים במוסקבה.
הערוץ הוקם בשנת 1996 בשם СТС-8, כאיחוד של 8 ערוצי טלוויזיה מקומיים.
לאחר הוספת מספר תחנות אזוריות הוחלף השם לשם הנוכחי, ראשי תיבות של "רשת תחנות טלוויזיה - Сеть Телевизионных станций".
הערוץ הפיק עשרות סדרות טלוויזיה וסרטים פופולריים, בהם הסרט "הפלוגה התשיעית" מ-2005 בבימויו של פיודור בונדרצ'וק; והגרסה הרוסית לסדרה "רמזור" שמשודרת ממרץ 2011 וזוכה להצלחה והייתה אף מועמדת לפרס TEFI של האקדמיה הרוסית לטלוויזיה ב-2011 בקטגוריית "הסדרה הקומית הטובה ביותר".
הערוץ משתף פעולה באופן הדוק עם ספקי שירותי הזרמת המדיה more.tv ו-Start.ru.
באפריל 2018 למנהל הערוץ מונה ויאצ'סלב מורוגוב.
הערוץ הביתי (домашний) המיועד לנשים
ערוץ "פלפל" (פירץ - перец) המשדר קומדיה ובידור לנוער ומבוגרים
CTC INTERNATIONAL - ערוץ המשדר תוכניות וסדרות ששודרו בערוץ CTC במספר מדינות בעולם, בהן ישראל
ערוץ 31 - משודר בקזחסטן
TV DIXI - משודר במולדובה
CTC Love - משדר סדרות רומנטיות ודרמה, מהווה הרחבה לערוץ הראשי, הופיע בשנת 2014
קולנוע בפרוטרוט (Кино в деталях) - תוכנית חדשות קולנוע בהנחיית הבמאי פיודור בונדרצ'וק
וורוניני (воронины) קומדיית מצבים על משפחה והוריו של הבעל שגרים בית ליד בית
אחת בעד כולם (одна за всех)
המטבח (Кухня) וסדרות הספין אוף וסרטי ההמשך שלה.
מועדון כדורגל CSU קראיובה הוא מועדון כדורגל רומני, מהעיר קראיובה שברומניה, המשחק בליגת העל הרומנית.
המועדון נוסד בשנת 1948. בשנת 1964 העפיל לראשונה לליגת העל הרומנית.
כעבור 10 שנים המועדון זכה באליפות הראשונה שלו.
ב-19 בספטמבר 1973 הקבוצה רשמה את משחקה הראשון בזירה האירופית נגד פיורנטינה האיטלקית במסגרת גביע אופ"א.
בשנת המועדון הודיע על פירוק.
המועדון החל לשחק בעונת 2013/2014 בליגה הרומנית השנייה.
בסוף העונה העפיל לליגת העל הרומנית.
בעונת 2014/2015 הקבוצה הגיעה לרבע גמר הגביע הרומני והפסידה לקבוצת סטיאווה בוקרשט.
cURL הוא פרויקט תוכנה הנותן יכולת להעברת מידע באמצעות מגוון פרוטוקולים, וחושף לשם כך ממשק שורת פקודה.
פרויקט cURL מייצר שני מוצרים: libcurl ו-curl.
הוא הופץ לראשונה בשנת 1997.
שם הפרויקט מגיע מclient URL, כלי צד לקוח לקישורים.
ניתן לקריאה גם כ"see URL", "ראה קישור".
ישנם גם ראשי תיבות בדיעבד רקורסיביים,Curl URL Request Library.
libcurl היא תוכנת לקוח חינמית המעבירה מידע דרך פרוטוקולים התומכים ב-URL.
הספרייה תומכת בטכנולוגיות הבאות: HTTPS, HTTP POST, HTTP PUT, העלאת מידע ב-FTP, Kerberos, HTTP העלאה מבוססת טפסים, שירותי פרוקסי, cookies, זיהוי "user-plus-password", חידוש העברה שנקטעה, ומינהור פרוקסי HTTP (HTTP proxy tunneling).
curl היא תוכנה המפעילה ממשק שורת פקודה כדי לקבל ולשלוח קבצים עם שימוש ב-URL.
התוכנה משתמשת בספריית libcurl של אותו פרויקט, וחושפת את היכולות של הספרייה דרך ממשק פשוט ללא צורך לכתוב קוד.
כתוצאה מכך היא תומכת ברוב הפרוטוקולים שהספרייה מממשת, כגון: HTTP, HTTPS, FTP, FTPS, SCP, SFTP, TFTP, LDAP, LDAPS, DICT, TELNET, FILE, IMAP, POP3, SMTP ו RTSP (ארבעת האחרונים רק מגרסאות 7.20.0 או מאז 9 בפברואר 2010).
השימוש הטריוויאלי בתוכנה כולל הקלדה של מילת המפתח curl ולאחריה כתובת ה-URL.
דוגמה לפקודה שתביא את דף הבית של האתר example.com:
curl מוציא כברירת מחדל את הפלט להתקן הפלט הסטנדרטי (בדרך כלל חלון הטרמינל).
לכן הפקודה שלעיל, ברוב המערכות תציג את קוד המקור של האתר www.example.com בטקסט בחלון הטרמינל.
כדי לכתוב את הפלט לקובץ בשם example.html, יש להשתמש בדגל o-:
בזמן הורדת המידע curl יציג עקומת התקדמות אך לא יציג את העקומה כאשר הוא מתכונן להצגת המידע כדי שלא יפריע להצגת המידע.
כדי לשמור קובץ באותו שם שהוא מופיע האתר יש להשתמש ב O-:
אם הקובץ (example.html) הועבר למיקום חדש (אשר מתאפיין בתשובה עם קוד שגיאה מהסדרה 3xx) אפשר להשתמש בדגל L- שיעקוב אחר ההפניות שמופיעות בשדות הכותרת (headers):
cURL מציע תכונות נוספות כגון שימוש בשרת פרוקסי, אימות משתמש, העלאת קבצים ב FTP, HTTP Post, חיבור TLS, שימוש ב cookies, תכונת file transfer resume להעברות שנותקו במפתיע ועוד.
CSV (ראשי תיבות של Comma-separated values) הוא צורה לשמירת טבלאות בטקסט פשוט.
בפורמט זה כל רשומה מופרדת באמצעות שבירת שורה וכל רשומה מורכבת משדות המופרדים באמצעות תו מוגדר, כאשר בדרך כלל נעשה שימוש בפסיק או בטאב (פורמט זה נקרא tsv).
פורמט csv נמצא בשימוש נרחב ונתמך על ידי תוכנות רבות ובהן תוכנות גיליון אלקטרוני, בסיסי נתונים ותוכנות מדעיות.
בשפות תכנות שונות, כדוגמת R, פייתון, Ruby ו-PHP קיימת תמיכה בספרייה הסטנדרטית המאפשרת לקרוא ולכתוב קובצי csv בקלות.
הודות לפשטותו ולתמיכה הרבה בו בתוכנות מגוונות, ובשל מגבלות של פורמטים מסחריים שנתמכים רק בתוכנות מסוימות, משתמשים ב-csv לעיתים כדי להעביר מידע מתוכנה אחת לאחרת.
לא קיים סטנדרט אחיד ל-csv, אך RFC 4180 מגדיר את השימוש הנפוץ ב-csv:
שבירת שורה נעשית בצורת CR/LF כאשר שבירת שורה היא אופציונלית בשורה האחרונה
השורה הראשונה עשויה להיות כותרת.